Syseľ perlavý

Syseľ perlavý (Spermophilus suslicus) je druh hlodavca z čeľade vevericovité (Sciuridae). Podľa Medzinárodnej únie na ochranu prírody a prírodných zdrojov syseľ perlavý patrí medzi takmer ohrozené druhy, trend celkovej populácie je klesajúci a rozsah areálu rozšírenia sa zmenšuje.

 Opis 
Má tmavohnedú srsť s bielymi škvrnami na chrbte a krátky tenký chvost. Dorastá do dĺžky  a váhy 280 g. Jeho vzorec chrupu je 1/1, 0/0, 2/1, 3/3.

 Výskyt 
Nachádza sa v Poľsku (Lubelské vojvodstvo), Rumunsku, Rusku, Bielorusku a na Ukrajine. Jeho prirodzený prostredie sú klimaticky mierne lúky blízko vodných zdrojov a vyskytuje sa aj v poľnohospodárskej krajine. V minulosti bol vo Východnej Európe hojne rozšírený a bol považovaný za škodcu. Dnes je jeho výskyt roztrúsený.SHEKAROVA, Olga N.; NERONOV, Vladimir V.; SAVINETSKAYA, Ludmila E. Speckled Ground Squirrel (Spermophilus suslicus) : current distribution, population dynamics and conservation. Lynx, series nova. 2008-12-01, 39, 2, s. 317 – 322. Prevzaté z kolekcie Academic Search Complete.. ISSN 00247774.

 Etológia 
Sú to denné živočíchy, ktoré od októbra do apríla hibernujú. Medzi hlavné zložky potravy patrí tráva, obilie ale aj hmyz. Individuálne jedince žijú oddelene v norách, ktoré sú súčasťou väčších kolónií. Tieto kolónie môžu mať aj 160 jedincov na jeden hektár. Pária sa medzi aprílom a májom. Tehotenstvo trvá 23 až 26 dní. V jednom vrhu je štyri až osem mláďat. s. 230

 Referencie 

 Iné projekty 

 Zdroj 
 Zagorodnyuk, I., Glowacinski, Z. & Gondek, A. 2008. Spermophilus suslicus. In: IUCN 2011. IUCN Red List of Threatened Species. Version 2011.2. <www.iucnredlist.org>. prístup 21. november 2011.


Kategória:Vevericovité
Kategória:Živočíchy európskeho významu
Kategória:Takmer ohrozené druhy
Kategória:Zákonom chránené živočíchy na Slovensku